O firmă din oraşul Buziaş va demara, cel mai probabil de luni, producţia de măşti chirurgicale. Firma a achiziţionat un utilaj care are capacitatea de a produce 4.000 de măşti pe oră.

Firma Bestfoam din oraşul Buziaş a achiziţionat un utilaj pentru producţia de măşti medicale, investiţia fiind de 142.000 de dolari, aceasta incluzând şi materie primă pentru fabricarea a 800.000 de măşti. Astăzi se fac ultimele probe, iar cel mai probabil de luni va demara producţia de serie. Societatea are în acest moment 40 de angajaţi, iar pentru producerea de măşti va mai angaja între 12 şi 15 oameni. Firma este pe cale să semneze un contract de export de măşti în Franţa

Bestfoam a fost înfiinţată în 2010, în Timişoara, având ca principal obiect de activitate fabricarea de saltele, tapiţerie, textile pentru industria de automobile. În urmă cu aproximativ doi ani şi-a mutat activitatea în Buziaş